Ehdotus: neuvoston asetus asetuksen (EY) N:o 21/2004 muuttamisesta siltä osin kuin on kyse lammas- ja vuohieläinten elektronisen tunnistamisen käyttöönottopäivämäärästä /* KOM/2007/0710 lopull. - CNS 2007/0244 */





[pic] | EUROOPAN YHTEISÖJEN KOMISSIO | Bryssel 15.11.2007 KOM(2007) 710 lopullinen 2007/0244 (CNS) Ehdotus: NEUVOSTON ASETUS asetuksen (EY) N:o 21/2004 muuttamisesta siltä osin kuin on kyse lammas- ja vuohieläinten elektronisen tunnistamisen käyttöönottopäivämäärästä (komission esittämä) PERUSTELUT Komission edellytetään asetuksen (EY) N:o 21/2004 mukaisesti tarkastelevan kokemuksia, jotka on saatu elektronisen tunnistamisen (EID) järjestelmien täytäntöönpanoa kokevista lukuisista jäsenvaltioissa toteutetuista hankkeista, ja toimittavan asiasta kertomuksen neuvostolle. Kertomuksen mukana on oltava ehdotus, josta neuvosto äänestää: se joko vahvistaa 1. tammikuuta 2008 päivämääräksi, josta lähtien elektroninen tunnistaminen on otettava käyttöön, tai muuttaa päivämäärää. Komission kertomuksesta ilmenee, että ennen kuin vahvistetaan lopullinen päivämäärä, josta lähtien elektronisen tunnistamisen käyttö on pakollista, sidosryhmien on keskusteltava laajemmin erityisesti elektronisen tunnistamisen käyttöönoton talousvaikutuksista. Asetusta (EY) N:o 21/2004 olisi näin ollen muutettava, jotta vahvistetaan menettelyt sen päivämäärän asettamiseksi, josta lähtien lampaiden ja vuohien elektronisesta tunnistamisesta tulee pakollista. 2007/0244 (CNS) Ehdotus: NEUVOSTON ASETUS asetuksen (EY) N:o 21/2004 muuttamisesta siltä osin kuin on kyse lammas- ja vuohieläinten elektronisen tunnistamisen käyttöönottopäivämäärästä EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 37 artiklan, ottaa huomioon komission ehdotuksen[1], ottaa huomioon Euroopan parlamentin lausunnon[2], ottaa huomioon Euroopan talous- ja sosiaalikomitean lausunnon[3] sekä katsoo seuraavaa: (1) Lammas- ja vuohieläinten tunnistus- ja rekisteröintijärjestelmän käyttöönottamisesta 17 päivänä joulukuuta 2003 annetussa neuvoston asetuksessa (EY) N:o 21/2004[4] säädetään, että kunkin jäsenvaltion on otettava käyttöön lammas- ja vuohieläinten tunnistus- ja rekisteröintijärjestelmä kyseisen asetuksen säännösten mukaisesti. (2) Asetuksen (EY) N:o 21/2004 9 artiklan 3 kohdassa säädetään, että elektroninen tunnistaminen on pakollinen 1 päivästä tammikuuta 2008 kaikille kyseisen asetuksen soveltamisalaan kuuluville eläimille. (3) Lisäksi kyseisen asetuksen 9 artiklan 4 kohdassa säädetään, että komissio toimittaa neuvostolle ennen 30 päivää kesäkuuta 2006 kertomuksen elektronisen tunnistamisen järjestelmän soveltamisesta sekä aiheellisia ehdotuksia, joista neuvosto tekee päätöksen ja joiden tarkoituksena on tarvittaessa vahvistaa päivämäärä, josta lähtien kyseisen järjestelmän käyttö on pakollista, tai muuttaa sitä. (4) Komission kertomuksesta ilmenee, että ennen kuin vahvistetaan lopullinen päivämäärä, josta lähtien elektronisen tunnistamisen käyttö on pakollista, sidosryhmien on keskusteltava laajemmin erityisesti elektronisen tunnistamisen käyttöönoton talousvaikutuksista. Sidosryhmien kuulemiseen ja niiden kommenttien tarkasteluun tarvitaan näin ollen enemmän aikaa. (5) Eräät jäsenvaltiot ovat jo kehittäneet teknologiaa, jota tarvitaan elektronisen tunnistamisen käyttöönottoon ja hankkineet merkittävästi kokemusta sen toteuttamisesta. Niitä ei pitäisi estää ottamasta elektronista tunnistamista käyttöön kansallisella tasolla, jos ne katsovat sen aiheelliseksi. Komissio ja muut jäsenvaltiot saavat niiden kokemuksista lisää arvokasta tietoa elektronisen tunnistamisen teknisistä näkökohdista ja sen vaikutuksista; nämä tiedot on otettava huomioon asetettaessa päivämäärä, josta lähtien järjestelmän olisi tultava pakolliseksi yhteisön tasolla. (6) Sen vuoksi asetusta (EY) N:o 21/2004 olisi muutettava, ON ANTANUT TÄMÄN ASETUKSEN: 1 artikla Muutetaan asetus (EY) N:o 21/2004 seuraavasti: (1) Korvataan 9 artiklan 3 kohdan ensimmäinen alakohta seuraavasti: ”3. Edellä olevassa 1 kohdassa tarkoitettujen lisäohjeiden mukainen elektroninen tunnistaminen liitteessä olevan A jakson asiaa koskevien säännösten mukaisesti on pakollinen 13 artiklan 2 kohdassa tarkoitetun menettelyn mukaisesti asetetusta päivämäärästä lähtien kaikille kyseisen päivämäärän jälkeen syntyneille eläimille. Kyseinen päivämäärä a) asetetaan elektronisen tunnistamisen käyttöön liittyvien teknisten näkökohtien ja kustannusten sekä siitä aiheutuvan kokonaisvaikutuksen arvioinnin perusteella; b) on asetettava viimeistään 12 kuukautta ennen sitä päivämäärää, josta lähtien elektronisen tunnistaminen käytöstä tulee pakollista.” (2) Korvataan 9 artiklan 4 kohta seuraavasti: ”4. Jäsenvaltiot voivat ottaa elektronisen tunnistamisen pakollisesti käyttöön alueellaan syntyneiden eläinten osalta ennen 3 kohdan mukaisesti asetettavaa päivämäärää.” 2 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä . Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja [1] EUVL L xxx, xx.xx.xxxx, s. xx. [2] EUVL L xxx, xx.xx.xxxx, s. xx. [3] EUVL L xxx, xx.xx.xxxx, s. xx. [4] EUVL L 5, 9.1.2004, s. 8, asetus sellaisena kuin se on muutettuna asetuksella (EY) N:o 1791/2006 (EUVL L 363, 20.12.2006, s. 1).